**Opuntiat** (*Opuntia*) on laaja kaktuskasveihin kuuluva suku, johon aiemmin on katsottu kuuluvan 12 alasukua ja lähes kolmesataa lajia. Laajasti ymmärrettynä suku on kuitenkin osoittautunut polyfyleettiseksi ja on siksi jaettu moniin pienempiin sukuihin. Silti suku on edelleen kaktuskasvien suurimpia ja käsittää 181 lajia. Luonnossa on syntynyt myös kymmenen risteymälajia.

Tuntomerkit
-----------

Opuntiat ovat pensasmaisia tai puumaisia, jopa yli kymmenen metriä korkeaksi kasvavia. Suvun jäsenille on ominaista levymäisistä nivelistä (kladodeista) koostuvat versot, jotka vaihtelevat muodoltaan pyöreistä vinokaiteen muotoisiin. Joillakin lajeilla on lieriömäiset nivelet. Lehdet ovat pieniä, lieriömäisiä tai kulmikkaita, meheviä, ruodittomia ja tavallisesti varhaisessa vaiheessa karisevia. Useimmat opuntiat ovat pitkien piikkien suojaamia, ja piikkiryhmissä (*areoleissa*) on ihoa ärsyttäviä karvoja (*glokidioita*), jotka tarrautuvat kosketuksesta ihoon pienten väkästen avulla. Useimmilla lajeilla esiintyy molempia. Kukat sijaitsevat varsinivelten laidoilla, tavallisesti yksittäin, ja ovat väritykseltään vaihtelevia. Kukissa ei ole maljamaista pohjusta, vaan pohjus on emin vartalon ympäriltä pallomainen tai laakea. Siinä on areoleja ja lehtimäisiä suomuja. Hedelmät sijaitsevat yksittäin tai toisinaan ryhmittäin, ja ovat enimmäkseen meheviä ja avautumattomia. Siemeniä niissä on muutama tai paljon, väriltään ne ovat valkoisia tai ruskeita ja selvästi sivulta litistyneitä. Niissä on kalju tai karvainen siemenvaippa.

Levinneisyys ja kasvupaikat
---------------------------

Opuntiat kasvavat kaktuskasvien koko esiintymisalueella Kanadasta Etelä-Argentiinaan. Paitsi mantereella niitä on myös Karibian alueella ja Galapogossaarilla.

Joitakin lajeja on tullut ihmisten mukana myös vanhalle mantereelle. Suomessa ne ovat sisäkasveja, mutta Etelä-Euroopassa ne menestyvät ulkonakin. Etenkin *Opuntia littoralis* on levinnyt Välimeren alueella rikkakasviksi. Opuntiat, kuten muutkin aavikkokaktukset tarvitsevat paljon valoja ja sietävät hyvin kuivuutta.

Okaopuntioita (*O. stricta*) vietiin Australiaan 1800-luvulla aitakasviksi ja kokenillikirvan kasvatusta varten, mutta kaktukset levisivät luontoon ja noin 40 000 km² viljelymaata muuttui käyttökelvottomaksi näiden kasvien takia. Vuonna 1925 maahantuodut *Cactoblastis cactorum* -koiperhoset ovat kuitenkin saaneet kaktuksen leviämisen pysähtymään.

Käyttö
------

Opuntian hedelmiä.
### Hedelmät

Opuntioiden hedelmät ovat soikeita, pitkänomaisia marjoja. Oputioiden hedelmät ovat syötäviä, mutta ne ovat joillakin lajeilla maukkaampia ja myös nuoria versoja voi syödä. Kuoren osuus hedelmästä on noin 33–55 prosenttia. Hedelmäliha sisältää 2–10 prosenttia siemeniä. Yleisimmin viljellään hedelmien tuottamiseksi viikunaopuntiaa eli *O. ficus-indica* sekä *O. megacantha*, *O. streptacantha* ja *O. amyclaea* lajeja. Hedelmät ovat väriltään kirkkaan vihreitä, keltaruskeita, keltaoransseja tai punavioletteja. Ainakin Meksikossa on kaupallisia viljelmiä joilla niitä kasvatetaan. Niistä on valmistettu mehua, hilloa, marmeladia ja hyytelöä. Viikunaopuntian hedelmiä myydään Suomessa *kaktusviikunan* nimellä syksyisin jolloin satoa korjataan.

Hedelmän kuoressa on pieniä *glokidioita* eli väkäskimppuja, teräviä piikkejä, jotka tarttuvat ihoon ja aiheuttavat kirvelyä ja kutinaa. Ne lähtevät kuorimalla hedelmät, mutta niitä on poistettu myös polttamalla ne avotulella pois.

### Rehukäyttö

Opuntioiden versoja on käytetty myös nautakarjan ja sikojen rehuina koska ne kasvavat köyhtyneessä maassa jossa eivät muut kasvit menesty. Arvioiden mukaan maailmanlaajuisesti opuntioiden viljelyala on noin 900 000–1 000 000 hehtaaria. Ennen kun versot voidaan syöttää karjalle niistä on poistettava glokidioiden väkäset polttamalla. Polttamiseen on käytetty muun muassa nestekaasupulloa jossa on letkun päässä kaasupoltin, jolloin opintioista voidaan glokidiot polttaa maastossa. Opuntiota on käytetty myös elävinä aitoina.

### Huonekasvina

Opuntiat viihtyvät aurinkoisella ikkunalla. Kesäksi ne voi myös siirtää ulos. Kasvukaudella niitä kastellaan kohtuullisesti, mutta talvella, jolloin ne on hyvä siirtää viileään paikkaan talvilevolle kastelua vähennetään huomattavasti. Hyvin hoidettuna opuntian voi saada kukkimaan komeasti.

Opuntialajit
------------

Opuntioiden noin 190 lajista (risteymälajit mukaan luettuna) seuraavilla on suomenkielinen nimi:

* *Opuntia cochenillifera* – väriopuntia
* *Opuntia echios* – puukaktus
* *Opuntia engelmannii* – luumuopuntia
* *Opuntia ficus-indica* – viikunaopuntia (viikunakaktus)
* *Opuntia fragilis* – hapraopuntia
* *Opuntia leucotricha* – partaopuntia
* *Opuntia macrocentra* – purppuraopuntia
* *Opuntia microdasys* – jänönopuntia
* *Opuntia monacantha* – kiilto-opuntia
* *Opuntia phaeacantha* – siniopuntia
* *Opuntia polyacantha* – pihaopuntia
* *Opuntia robusta* – puuopuntia
* *Opuntia rufida* – rusko-opuntia
* *Opuntia scheeri* – tähtiopuntia
* *Opuntia stricta* – okaopuntia
* *Opuntia tomentosa* – samettiopuntia
* *Opuntia tortispina* – lemmonopuntia
* *Opuntia tuna* – tunaopuntia

Muut opuntialajit ovat:

*Opuntia acaulis*, *Opuntia aciculata*, *Opuntia* × *aequatorialis*, *Opuntia alko-tuna*, *Opuntia ammophila*, *Opuntia amyclaea*, *Opuntia anacantha*, *Opuntia antillana*, *Opuntia apurimacensis*, *Opuntia arcei*, *Opuntia armata*, *Opuntia assumptionis*, *Opuntia atrispina*, *Opuntia atropes*, *Opuntia atrovirens*, *Opuntia auberi*, *Opuntia aurantiaca*, *Opuntia aurea*, *Opuntia aureispina*, *Opuntia austrina*, *Opuntia azurea*, *Opuntia* × *bakeri*, *Opuntia basilaris*, *Opuntia bella*, *Opuntia bensonii*, *Opuntia bisetosa*, *Opuntia boldinghii*, *Opuntia bonplandii*, *Opuntia borinquensis*, *Opuntia bravoana*, *Opuntia canterae*, *Opuntia caracassana*, *Opuntia cardiosperma*, *Opuntia chaffeyi*, *Opuntia chakensis*, *Opuntia chavena*, *Opuntia chihuahuensis*, *Opuntia chisosensis*, *Opuntia chlorotica*, *Opuntia cochabambensis*, *Opuntia cognata*, *Opuntia colubrina*, *Opuntia* × *columbiana*, *Opuntia conjungens*, *Opuntia crassa*, *Opuntia crystalenia*, *Opuntia* × *cubensis*, *Opuntia curassavica*, *Opuntia* × *curvospina*, *Opuntia cymochila*, *Opuntia darrahiana*, *Opuntia deamii*, *Opuntia decumbens*, *Opuntia dejecta*, *Opuntia delaetiana*, *Opuntia depauperata*, *Opuntia depressa*, *Opuntia dillenii*, *Opuntia discolor*, *Opuntia durangensis*, *Opuntia eichlamii*, *Opuntia ekmanii*, *Opuntia elata*, *Opuntia elatior*, *Opuntia elizondoana*, *Opuntia ellisiana*, *Opuntia excelsa*, *Opuntia feroacantha*, *Opuntia fuliginosa*, *Opuntia galapageia*, *Opuntia gosseliniana*, *Opuntia guatemalensis*, *Opuntia guilanchi*, *Opuntia helleri*, *Opuntia hitchcockii*, *Opuntia hondurensis*, *Opuntia howeyi*, *Opuntia huajuapensis*, *Opuntia humifusa*, *Opuntia hyptiacantha*, *Opuntia inaequilateralis*, *Opuntia inaperta*, *Opuntia infesta*, *Opuntia insularis*, *Opuntia jaliscana*, *Opuntia jamaicensis*, *Opuntia joconostele*, *Opuntia karwinskiana*, *Opuntia laevis*, *Opuntia lagunae*, *Opuntia larreyi*, *Opuntia lasiacantha*, *Opuntia lilae*, *Opuntia limitata*, *Opuntia littoralis*, *Opuntia* × *lucayana*, *Opuntia lutea*, *Opuntia macrorhiza*, *Opuntia martiniana*, *Opuntia megacantha*, *Opuntia megapotamica*, *Opuntia megarhiza*, *Opuntia megasperma*, *Opuntia mieckleyi*, *Opuntia montevideensis*, *Opuntia nejapensis*, *Opuntia neochrysacantha*, *Opuntia nuda*, *Opuntia* × *occidentalis*, *Opuntia orbiculata*, *Opuntia oricola*, *Opuntia pachona*, *Opuntia pailana*, *Opuntia pampeana*, *Opuntia paraguayensis*, *Opuntia parviclada*, *Opuntia penicilligera*, *Opuntia pennellii*, *Opuntia pilifera*, *Opuntia pinkavae*, *Opuntia pittieri*, *Opuntia pituitosa*, *Opuntia prasina*, *Opuntia puberula*, *Opuntia pubescens*, *Opuntia pumila*, *Opuntia pusilla*, *Opuntia pycnantha*, *Opuntia pyriformis*, *Opuntia pyrrhantha*, *Opuntia quimilo*, *Opuntia quitensis*, *Opuntia rastrera*, *Opuntia repens*, *Opuntia rileyi*, *Opuntia ritteri*, *Opuntia robinsonii*, *Opuntia roborensis*, *Opuntia rufida*, *Opuntia salagria*, *Opuntia salmiana*, *Opuntia salvadorensis*, *Opuntia sanguinea*, *Opuntia santa-rita*, *Opuntia saxicola*, *Opuntia schickendantzii*, *Opuntia schumannii*, *Opuntia securigera*, *Opuntia soederstromiana*, *Opuntia* × *spinosibacca*, *Opuntia spinulifera*, *Opuntia spraguei*, *Opuntia stenarthra*, *Opuntia stenopetala*, *Opuntia streptacantha*, *Opuntia strigil*, *Opuntia subsphaerocarpa*, *Opuntia sulfurea*, *Opuntia tapona*, *Opuntia taylori*, *Opuntia tehuacana*, *Opuntia tehuantepecana*, *Opuntia tenuiflora*, *Opuntia tomentella*, *Opuntia triacantha*, *Opuntia turbinata*, *Opuntia undulata*, *Opuntia urbaniana*, *Opuntia* × *vaseyi*, *Opuntia velutina*, *Opuntia viridirubra*, *Opuntia vitelliniflora*, *Opuntia wetmorei*, *Opuntia wilcoxii*, *Opuntia* × *wootonii*.

Lähteet
-------

* Anderson, E. F.: *The Cactus Family*. Portland, Oregon: Timber Press, 2001. ISBN 0-88192-498-9. (englanniksi)

### Viitteet

1. ↑  Integrated Taxonomic Information System (ITIS): *Opuntia* (TSN 19686) *itis.gov*. Viitattu 2.9.2020. (englanniksi)
2. 1 2 3  Anderson 2001: 485
3. ↑  Cactus moth – *Cactoblastis cactorum* (Berg) *Featured Creatures – University of Florida*. Viitattu 2.9.2020. (englanniksi)
4. 1 2 3  Cardador-Martínez, Anaberta & Jiménez-Martínez, Cristian & Sandoval, Georgina: Revalorization of cactus pear (Opuntia spp.) wastes as a source of antioxidants.  *Food Science and Technology*, 2011, 31. vsk, nro 3. doi:10.1590/S0101-20612011000300036. Artikkelin verkkoversio. Viitattu 21.1.2021.  (englanniksi)
5. 1 2  How To Eat A Cactus Fruit Or Prickly Pear? *Cactusway*. Viitattu 21.1.2021. (englanniksi)
6. ↑  Viikunaopuntia, (Fikonkaktus) *Opuntia ficus-indica* *Kekkilä*. Viitattu 21.1.2021.
7. ↑  Lehtinen, Raija: Hedelmätiskillä *Kielikello*.  Julkaistu numerossa 1/2007. Viitattu 21.1.2021.
8. ↑  Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen – 5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet.  *Euroopan unionin virallinen lehti*, 26.5.2012, s. C 150/11.  Euroopan unioni. Artikkelin verkkoversio. Viitattu 21.1.2021.
9. ↑  Keener, Don: Got Cactus? Cut Your Winter Feed Bill In Half! *On Pasture*.  4.1.2016. Viitattu 21.1.2021. (englanniksi)
10. ↑  Mondargón-Jacopo, Candelario & Peréz-González, Salvador (toimittaneet): *FAO Plant Produktion and Protection Paper 169 – Cactus (Opuntia spp.) as forage*, s. 4. Rome: Food and Agriculture Organization of United Nations – FAO, 2001. ISBN 92-5-104705-7. Teoksen verkkoversio (viitattu 21.1.2021).
11. ↑  Kallenborn, Kelli: Opuntia, the Prickly Pears *Davesgarden.com*.  14.5.2013. Viitattu 21.1.2021. (englanniksi)
12. ↑  Fern, Ken: *Opuntia ficus-indica* (L.) Mill. *Useful Tropical Plants*.  13.6.2019. Viitattu 21.1.2021. (englanniksi)
13. ↑  Räty, E. & Alanko, P.: *Viljelykasvien nimistö*. Helsinki: Puutarhaliitto, 2004. ISBN 951-8942-57-9.
14. ↑  *Opuntia* *Kassu – Kasvien suomenkieliset nimet*. Viitattu 2.9.2020.
15. ↑  Suomen Lajitietokeskus: Opuntiat – *Opuntia* Viitattu 1.12.2020.
16. ↑  Anderson 2001: 485ss

Aiheesta muualla
----------------

* Krautsuk, Satu: Kaktus ampui 40 piikkiä naisen silmiin: "Huusin apua koko matkan päivystykseen" *Yle Uutiset*.  5.12.2019. Viitattu 2.9.2020.
* Kaktusviikuna *Satokausi*. Viitattu 2.9.2020.
* Aavikkokaktus – opuntia *Kotipuutarha*.  Arkistoitu 18.1.2021. Viitattu 21.1.2021.

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q158991
* Wikispecies: Opuntia
* APDB: 193208
* APNI: 55057
* BioLib: 3449
* CoL: 69B3
* eFloraSA: Opuntia
* EoL: 37701
* EPPO: 1OPUG
* FloraBase: 21796
* FNA: 123045
* FoAO2: Opuntia
* FoC: 123045
* GBIF: 3084187
* GRIN: 8512
* iNaturalist: 47902
* IPNI: 30002080-2
* ITIS: 19686
* NCBI: 106975
* NZOR: 1cf6b7bd-367c-4c6d-86c6-aea3c344b501
* Open Tree of Life: 151083
* PLANTS: OPUNT
* POWO: urn:lsid:ipni.org:names:30002080-2
* Tropicos: 40032719
* VASCAN: 1485
* VicFlora: 922d675a-e4c3-4ab1-8461-6de25f55905d
* WFO: wfo-4000027003
* WoRMS: 415722

 |

 |